DEĊIŻJONI TAL-KUNSILL 2005/592/PESK
tad-29 ta' Lulju 2005
li timplimenta l-Pożizzjoni Komuni 2004/161/PESK li ġġedded il-miżuri restrittivi kontra ż-Żimbabwe
IL-KUNSILL TA' L-UNJONI EWROPEA,
Wara li kkunsidra l-Pożizzjoni Komuni 2004/161/PESK (1) u b’mod partikolari l-Artikolu 6 tagħha, flimkien ma’ l-Artikolu 23(2) tat-Trattat dwar l-Unjoni Ewropea,
Billi:
(1)
Bil-Pożizzjoni Komuni 2004/161/PESK il-Kunsill adotta miżuri, inter alia, biex jevita d-dħul fi, jew it-transitu minn, it-territorji ta' Stati Membri ta' individwi li jwettqu attivitajiet li jheddu serjament id-demokrazija, ir-rispett għad-drittijiet tal-bniedem u l-istat tad-dritt fiż-Żimbabwe u li jiffriżaw il-fondi u r-riżorsi ekonomiċi tagħhom.
(2)
Fit-13 ta' Ġunju 2005 l-Kunsill adotta d-Deċiżjoni tal-Kunsill 2005/444/PESK (2) li timplimenta l-Pożizzjoni Komuni 2004/161/PESK li ġġedded miżuri restrittivi kontra ż-Żimbabwe wara taqliba fil-Gvern.
(3)
Il-lista ta' persuni soġġetti għall-miżuri restrittivi annessi għall-Pożizzjoni Komuni 2004/161/PESK għandha tiġi aġġornata biex tinkorpora dawk responsabbli għall-ksur attwali ta' drittijiet tal-bniedem magħrufa taħt l-isem “Operazzjoni Murambatsvina” (demolizzjoni bil-forza u spostament intern).
IDDEĊIEDA KIF ĠEJ:
Artikolu 1
Il-lista ta’ persuni mniżżla fl-Anness għall-Pożizzjoni Komuni 2004/161/PESK għandha tiġi sostitwita bil-lista mniżżla fl-Anness għal din id-Deċiżjoni.
Artikolu 2
Din id-Deċiżjoni għandu jkollha effett mid-data ta’ l-adozzjoni tagħha.
Artikolu 3
Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.
Magħmula fi Brussel, 29 ta' Lulju 2005.